കേന്ദ്രസര്ക്കാര് നയംമൂലം തൊഴിലില്ല്ലായ്മ രൂക്ഷം: ഷാഫി പറന്പില് പാലക്കാട്: നരേന്ദ്ര മോദിയുടെ തലതിരിഞ്ഞ നയങ്ങള് മൂലം കഴിഞ്ഞ 45 വര്ഷത്തിനിടയിലെ രൂക്ഷമായ തൊഴിലില്ലായ്മയാണ് രാജ്യം നേരിടുന്നതെന്ന് യൂത്ത് കോണ്ഗ്രസ് സംസ്ഥാന പ്രസിഡന്റ് ഷാഫി പറന്പില്. പ്രതിവര്ഷം രണ്ടുകോടി യുവാക്കള്ക്കു തൊഴില് നല്കുമെന്ന് വാഗ്ദാനം നല്കി അധികാരത്തിലേറിയ നരേന്ദ്ര മോദിയുടെ ജന്മദിനം യൂത്ത് കോണ്ഗ്രസ് ദേശീയ വ്യാപകമായി അണ് എംപ്ലോയ്മെന്റ് ദിനമായി ആചരിക്കുന്നതിന്റെ ഭാഗമായി പാലക്കാട് ജില്ലാ കമ്മിറ്റി സംഘടിപ്പിച്ച അണ് എംപ്ലോയ്മെന്റ് ക്യു ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. തൊഴിലില്ലാത്ത യുവാക്കള് ക്യുവില് നിന്നുകൊണ്ട് പ്രധാനമന്ത്രിക്ക് തങ്ങളുടെ വിദ്യാഭ്യാസ യോഗ്യത തെളിയിക്കുന്ന സര്ട്ടിഫിക്കറ്റുകളുടെ കോപ്പിയും, ബയോഡാറ്റയും പോസ്റ്റലായ് അയച്ചുകൊണ്ടാണ് യൂത്ത് കോണ്ഗ്രസ് പ്രവര്ത്തകര് പ്രതിഷേധിച്ചത്. ജിഎസ്ടിയും, നോട്ടുനിരോധനവുമുള്പ്പെടെയുള്ള വികലമായ നയങ്ങള് നടപ്പിലാക്കിയത് മൂലമാണ് രാജ്യത്ത് ഇത്രയധികം തൊഴിലില്ലായ്മ സൃഷ്ടിച്ചതെന്നും കൂട്ടിചേര്ത്തു. ജില്ലാ വൈസ് പ്രസിഡന്റ് രതീഷ് പുതുശ്ശേരി അധ്യക്ഷത വഹിച്ചു. യൂത്ത് കോണ്ഗ്രസ് സംസ്ഥാന ജനറല് സെക്രട്ടറി കെ.എം ഫെബിന്, സംസ്ഥാന നിര്വാഹകസമിതി അംഗം എം പ്രശോഭ്, ജില്ലാ ജനറല് സെക്രട്ടറിമാരായ വിനോദ് ചെറാട്, സി. വിഷ്ണു, നിയോജകമണ്ഡലം പ്രസിഡണ്ടുമാരായ കെ. സദ്ദാം ഹുസൈന്, രതീഷ് തസ്രാക്ക്, ഷഫീഖ് അത്തിക്കോട് ഭാരവാഹികളായ പി.എസ് വിപിന്, അനുപമ പ്രശോഭ്, ഹക്കീം കല്മണ്ഡപം, ലക്ഷ്മണന്, എച്ച്. ബുഷറ എന്നിവര് നേതൃത്വം നല്കി.